Foto: Videodan kadr Ijtimoiy tarmoqlarda Toshkent viloyatining Yuqori Chirchiq tumanida sodir bo‘lgan yo‘l-transport hodisasi to‘g‘risida ma’lumot tarqaldi. IIV YHXBB holat yuzasidan rasmiy xabar berdi. Joriy yilning 1 sentabr kuni soat 14:00larda, Toshkent viloyati, Yuqori Chirchiq tumani hududidan o‘tgan 4P-15 "Qiziltog‘-Yangibozor" avtomobil yo‘lining 67-kilometrida YTH sodir bo‘lgan. Qayd etilishicha, haydovchi, 2003 yilda tug‘ilgan M.M. (haydovchilik guvohnomasiga ega bo‘lmagan) "Vaz-2107" rusumli avtomobilda "Yangibozor-Parkent" yo‘nalishida harakatlanayotib rul boshqaruvini yo‘qotgan va yo‘ldan chiqib ketib, chap tomonda bo‘lgan beton devorga urilgan. Natijada, haydovchi M.M. og‘ir tan jarohatlari olib shifoxonada vafot etgan. Mazkur YTH yuzasidan Yuqori Chirchiq tumani IIB huzuridagi TB tomonidan tergov harakatlari olib borilmoqda.